Jérôme Boateng
Dr Jérôme Agyenim Boateng (* 3. Septämber 1988 z Berlin) isch e dytsche Fueßballspiler. Syter anne 2011 stoht er bim FC Bayern München unter Verdrag un spiilt dert in dr Inneverdaidigung.

2013 het er mit dr Münchner s groß Triple us dytscher Maischterschaft, DFB-Pokal un dr UEFA Champions League gwunne. Mit dr dytsche Nationalmannschaft isch er 2014 z Brasilie Wältmaischter wore.

Lääbe 
Dr Boateng isch e Suhn vun ere dytsche Muter un eme ghanaische Vater. Är het e jingeri Schweschter, Avelina, un iber dr Vater zwee elteri Halbbriedere, dr Kevin-Prince un dr George.

Dr Jérôme Boateng isch z Berlin ufgwachse un im Bezirk Charlottenburg-Wilmersdorf uf d Poelchau-Oberschuel gange, e sportbetonti Gsamtschuel mit gimnasialer Oberstapfle. Är het dr Hauptschuelabschluss gmacht un isch derno Profifueßballspieler wore.

Aagfange het er bi Tennis Borussia Berlin un isch 2002 im Alter vu 13 Johr in d Noowuchsabdailig vu Hertha BSC gwächslet. Am 31. Jänner 2007 het er sy erscht Bundesligaspiil fir d Profimannschaft vu Hertha BSC gmacht.

Zuer Saison 2007/08 isch er vum Hamburger SV verpflichtet wore. No drei Johr isch er zue dr Saison 2010/11 zum änglische Erschtligischt Manchester City gwächslet un syt dr Saison 2011/12 spilt er fir dr FC Bayern München

Erfolg 
Nationalmannschaft
 Wältmaischter: 2014
 Dritter bi dr Wältmeisterschaft: 2010
 U-21-Europamaischter: 2009
Hertha BSC
 Dytsche B-Juniorenmeister: 2005
Manchester City
 Änglische Pokalsiger: 2011
FC Bayern München
 FIFA-Klub-Wältmaischter: 2013
 UEFA-Champions-League-Siger: 2013
 Finalischt vu dr UEFA Champions League: 2012
 UEFA-Super-Cup-Siger: 2013
 Dytscher Maischter: 2013, 2014, 2015, 2016
 DFB-Pokal-Siger: 2013, 2014, 2016
 Dytsche Supercup-Siger: 2012

Uuszaichnige 
 Silbernes Lorbeerblatt 2010, 2014
 Fritz-Walter-Medaille 2007 in Bronze

Weblink 

 Offiziälli Websyte

Fueßnote 

Fuessballnationalspiler
Fuessballer (Dütschland)
Wältmeischter
Dütsche Meischter
Dütsche
Maa
Läbigi Person